Razina: 11

Razdjel : 041

Matični broj: 04140966

RKP: 48314

Djelatnost: 9103

OIB: 18534327031

**Bilješke uz financijske izvještaje**

Za razdoblje 1.1.2023. - 31.12.2023.

1. **OPĆI DIO**

Javna ustanova ''Memorijalni centar Domovinskog rata Vukovar'' je osnovana 2.5.2013. godine po rješenju Trgovačkog suda u Osijeku, a s redovitim poslovanjem je započela 2.1.2014. godine.

Zakonom o proračunu i Pravilnikom o financijskom izvještavanju u proračunskom računovodstvu Javna ustanova ''Memorijalni centar Domovinskog rata Vukovar'' je obveznik sastavljanja financijskih izvještaja.

Javna ustanova ''Memorijalni centar Domovinskog rata Vukovar'' vodi knjigovodstvo po načelu dvojnog knjigovodstva, prema rasporedu računa iz Računskog plana koji je sastavni dio Pravilnika o proračunskom računovodstvu i računskom planu.

Ustanovu zastupa ravnatelj, Krunoslav Šeremet, dipl. ing.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

**UKUPNI PRIHODI – 5.923.783,44 EUR**

* Ukupni prihodi u razdoblju od 1.1.2023. do 31.12.2023. godine ostvareni su u iznosu od 5.923.783,44 EUR što čini povećanje u odnosu na isto razdoblje u 2022. godini kada su ukupni ostvareni prihodi iznosili 4.925.939,83 EUR.

* U promatranom razdoblju Javna ustanova ''Memorijalni centar Domovinskog rata Vukovar'' ostvarila je 1.184.550,96 EUR prihoda od tekućih pomoći institucija EU koja su namijenjena za financiranje projekta Digitalizacija arhivskog gradiva iz Domovinskog rata (u strukturi ukupnih prihoda 20 %).
* Prihodi od pruženih usluga iznose 77.405,36 EUR (u strukturi ukupnih prihoda 1% ), navedeno čine prihodi od zakupa restorana Istra (u iznosu od 50.965,56 EUR, udio u strukturi prihoda od pruženih usluga 66%), a ostatak se odnosi na prihode od usluga smještaja u hostelu Dubrovnik, prihode od zakupa za smještaj antenskih prihvata i zakupa reklamnog prostora**.**
* Ukupni prihodi iz nadležnog proračuna za financiranje redovne djelatnosti iznose 4.661.482,12 EUR što je povećanje u odnosu na isto razdoblje u 2022. godini kada su isti iznosili 3.928.794,03 EUR. Navedeni prihodi sastoje se od prihoda za financiranje rashoda poslovanja i prihoda za financiranje rashoda za nabavu nefinancijske imovine.
* Prihodi za financiranje rashoda poslovanja u 2023. godini iznose 4.649.624,56 EUR (u strukturi ukupnih prihoda 78 %), što čini povećanje u odnosu na isto razdoblje u 2022. godini kada su isti iznosili 3.906.362,40 EUR. Prihodi za financiranje rashoda poslovanja odnose se na prihode za financiranje rashoda za zaposlene, materijalnih rashoda i financijskih rashoda.
* Prihodi iz nadležnog proračuna za financiranje rashoda za nabavu nefinancijske imovine u promatranom razdoblju iznose 11.857,56 EUR ( u strukturi ukupnih prihoda manje od 1%), što čini smanjenje u odnosu na isto razdoblje u 2022. godini kada su navedeni prihodi iznosili 22.431,63 EUR, a isti se odnose na prihode za financiranje nabave dugotrajne imovine, te dodatna ulaganja na građevinskim objektima.
* Ostali prihodi u promatranom razdoblju iznose 345,00 EUR ( u strukturi ukupnih prihoda manje od 1%), a isti se odnose na prihode od nastalih šteta prouzročenih od strane učenika koji su boravili u Hostelu Dubrovnika kroz provedbu Projekta „Posjet učenika osmih razreda Vukovaru“.
* *Struktura*

|  |  |  |  |
| --- | --- | --- | --- |
|  | **1.1.2022. - 31.12.2022.** | **1.1.2023. - 31.12.2023.** | **Indeks** |
| **PRIHODI POSLOVANJA** | **4.925.939,83** | **5.923.783,44** | **120,3** |
| Tekuće pomoći od institucija i tijela EU | 918.702,54 | 1.184.550,96 | 128,9 |
| Prihodi od pruženih usluga | 78.443,26 | 77.405,36 | 98,7 |
| Prihodi iz nadležnog proračuna i od HZZO-a na temelju ugovornih obveza | 3.928.794,03 | 4.661.482,12 | 118,6 |
| Ostali prihodi | - | 345,00 | - |

**RASHODI POSLOVANJA – 5.865.368,75 EUR**

• Ukupni rashodi u razdoblju od 1.1.2023. do 31.12.2023. godine ostvareni su u iznosu od

5.865.368,75 EUR što čini povećanje u odnosu na isto razdoblje u 2022. godini kada su

ukupni ostvareni iznosili 4.828.519,46 EUR.

* Na dan 31.12.2023. godine ukupni rashodi za zaposlene iznose 717.852,12 EUR dok su isti na dan 31.12.2022. godine iznosili 560.057,23 EUR. Udio rashoda za zaposlene u ukupnim rashodima poslovanja iznosi 12%, a struktura rashoda za zaposlene je sljedeća:

- plaće za redovan rad – 592.635,29 EUR,

- ostali rashodi za zaposlene – 31.469,75 EUR. Navedeni rashodi se odnose na isplatu jubilarne nagrade, regresa, dara za dijete, božićnice, naknade za smrtni slučaj te jednokratne pomoći za rođenje djeteta,

- doprinosi za obvezno zdravstveno osiguranje – 93.747,08 EUR.

Razlog povećanja navedenih rashoda je povećanje osnovice za obračun plaće i drugih materijalnih prava za službenike i namještenike u javnim službama, privremeni dodatak na plaću te povećanje regresa i božićnice.

* Na dan 31.12.2023. godine ukupni materijalni rashodi iznose 5.145.588,50 EUR dok su isti na dan 31.12.2022. godine iznosili 4.263.283,23 EUR. Udio materijalnih rashoda u ukupnim rashodima poslovanja iznosi 88 %, a struktura materijalnih rashoda je sljedeća :

- stručno usavršavanje zaposlenika 788,86 EUR - najvećim dijelom odnosi se na računovodstvene i pravne seminare, stručno usavršavanje iz područja javne nabave te seminare vezano za zaštitu na radu.

- rashodi za energiju 76.512,19 EUR - najvećim se dijelom odnose na troškove električne energije i plina na lokacijama, a manji dio odnosi se na trošak goriva. Razlog smanjenja u odnosu na prošlu godinu je zbog donesene Uredbe Vlade Republike Hrvatske o otklanjanju poremećaja na domaćem tržištu cijena energenata.

- materijal i dijelovi za tekuće i investicijsko održavanje 3.444,69 EUR- navedeni troškovi odnose se na materijal i dijelove za tekuće i investicijsko održavanje građevinskih objekata, postrojenja i opreme, transportnih sredstava.

- sitni inventar i auto gume 6.880,49 EUR - navedeni troškovi najvećim dijelom odnose se na nabavu sitnog inventara za potrebe hostela budući da je stari oštećen i dotrajao.

- službena, radna i zaštitna odjeća i obuća 1.053,15 EUR - odnosi se na nabavu službene i zaštitne odjeće i obuće za radnike na vanjskom uređenju u skladu sa zaštitom na radu.

- usluge telefona, pošte, prijevoza 13.138,18 EUR - navedeni troškovi odnose se na kontinuirane troškove mobilnih telefona, fiksnih telefona, interneta i poštarine.

- usluge tekućeg i investicijskog održavanja 73.478,05 EUR – navedeni troškovi odnose se na redovna mjesečna i godišnja održavanja: održavanje dizala, servisiranje klima uređaja, održavanje sustava vatrodojave i plino detekcije, servis plinskog kotla, održavanje rashladnog agregata, održavanje kotlovnice, servis i popravak prijevoznih sredstava. Razlog povećanja u odnosu na prošlu godinu su obrtnički radovi (soboslikarsko – ličilački radovi) u hostelu Dubrovnik koji su u cijelosti podmireni s izvora 31 Financijskog plana Javne ustanove Memorijalni centar Domovinskog rata Vukovar.

- usluge promidžbe i informiranja 6.026,02 EUR - odnosi se najvećim dijelom na nabavu promidžbenog materijala, objave prigodnih čestitki i ostalih sadržaja u novinama i na radiju.

- komunalne usluge 9.247,25 EUR – odnosi se na kontinuirane rashode, odvoz otpada i opskrbu vodom te dimnjačarske usluge. Razlog povećanja u odnosu na prošlu godinu je dezinsekcija prostora u Hostelu Dubrovnik i na objektu 6 – Izložbeni prostor.

- zakupnine i najamnine 2.023.566,58 EUR najvećim dijelom se odnosi na zakup autobusa za realizaciju projekta „Posjet učenika osmih razreda Vukovaru“.

- zdravstvene i veterinarske usluge 2.456,00 EUR - najvećim dijelom odnosi se na troškove sistematskih pregleda djelatnika, a manjim dijelom na veterinarske usluge.

- intelektualne i osobne usluge 1.428.458,38 EUR – najvećim dijelom, u iznosu od 1.427.661,23 EUR odnosi se na financiranje projekta digitalizacija arhivskog gradiva iz Domovinskog rata. Zaključkom Vlade RH od 4. kolovoza 2017. godine Ministarstvo hrvatskih branitelja zaduženo je za koordinaciju i provođenje poslova digitalizacije arhivskog gradiva iz Domovinskog rata. Vlada RH je na sjednici održanoj 14. veljače 2019. godine donijela Zaključak o izmjeni i dopuni gore navedenog Zaključka kojim Ministarstvu hrvatskih branitelja partner u provedbi projekta digitalizacije arhivskog gradiva iz Domovinskog rata postaje i Javna ustanova ''Memorijalni centar Domovinskog rata Vukovar'' koja će angažirati do 100 vanjskih pružatelja usluga na temelju ugovora o djelu. Projekt se financira iz izvora 561 (85%) i izvora 12 (15%). Ostatak iznosa je utrošen na usluge odvjetnika i uslugu obračun plaća po sudskom sporu.

- računalne usluge 11.240,12 EUR- odnose se na mjesečno održavanje računovodstvenog programa Konto, održavanje web stranice ustanove, održavanje muzejskog programa m++, održavanje Pando Pad sustava i web hosting.

* - ostale usluge 1.419.989,57 EUR - odnose se na troškove prehrane u projektu „Posjet učenika osmih razreda Vukovaru“, usluge čišćenja i pranja objekata i posteljine za potrebe provedbe projekta u hostelu Dubrovnik ,troškove ulaznica za muzeje koji čine dio programa posjeta djece, usluge čuvanja imovine, te registracije službenih automobila. Razlog povećanja u odnosu na prošlu godinu su povećanje cijena navedenih usluga i dolazak većeg broja učenika u projektu „Posjet učenika osmih razreda Vukovaru“.

- premije osiguranja 9.090,84 EUR - odnosi se na police osiguranja službenih vozila i

radnih strojeva, osiguranje od požara, osiguranje gostiju hostela Dubrovnik, te osiguranje

zaposlenih. Razlog povećanja u odnosu na prošlu godinu je osiguranje svih objekata u

sklopu Memorijalnog centra Domovinskog rata Vukovar, te objekata na lokacijama izvan

centra: Spomen dom Ovčara i Spomen dom Trpinjska cesta.

- reprezentacija 8.911,76 EUR - odnosi se na ugošćavanja i darovanja poslovnih partnera.

- pristojbe i naknade 4.109,13 EUR - odnosi se na turističku pristojbu sukladno ostvarenim noćenjima u hostelu Dubrovnik koji su plaćeni s izvora 31 Financijskog plana Javne ustanove Memorijalni centar Domovinskog rata Vukovar, te sudske pristojbe.

- troškovi sudskih postupaka 2.347,52 EUR - odnosi se na troškove sudskih postupaka djelatnika/ bivših djelatnika radi isplate razlike plaća za razdoblje veljača 2016. do siječanj 2017. godine.

- ostali nespomenuti rashodi poslovanja 2.193,58 EUR – odnose se na rashode protokola

(vijenci, svijeće, cvijeće i sl. ), obilježavanje Dana sjećanja na žrtvu Vukovara i ostala obilježavanja obljetnica, godišnje certifikate za komunikaciju digitalnim kanalima, E-račune, zamjena pregorjelih žarulja u izložbenim prostorima.

* Na dan 31.12.2023. godine ukupni financijski rashodiiznose 1.928,13 EUR dok su isti na dan 31.12.2022. godine iznosili 5.179,00 EUR. Udio financijskih rashoda u ukupnim rashodima manji od 1 %, a iznos se odnosi na zatezne kamate po sudskim presudama.
* *Struktura*

|  |  |  |  |
| --- | --- | --- | --- |
|  | **1.1. 2022. - 31.12.2022.** | **1.1.2023. - 31.12.2023.** | **Indeks** |
| **Rashodi poslovanja** | **4.828.519,46** | **5.865.368,75** | **121,5** |
| **Rashodi za zaposlene** | **560.057,23** | **717.852,12** | **128,2** |
| Plaće (bruto) | 461.797,79 | 592.635,29 | 128,3 |
| Ostali rashodi za zaposlene | 25.138,89 | 31.469,75 | 125,2 |
| Doprinosi na plaće | 73.120,55 | 93.747,08 | 128,2 |
| **Materijalni rashodi** | **4.263.283,23** | **5.145.588,50** | **120,7** |
| Naknade troškova zaposlenima | 35.789,77 | 33.860,73 | 94,6 |
| Rashodi za materijal i energiju | 145.191,12 | 97.474,79 | 67,1 |
| Rashodi za usluge | 4.056.310,07 | 4.987.600,15 | 123,0 |
| Ostali nespomenuti rashodi poslovanja | 25.992,27 | 26.652,83 | 102,5 |
| **Financijski rashodi** | **5.179,00** | **1.928,13** | **37,2** |
| Ostali financijski rashodi | 5.179,00 | 1.928,13 | 37,2 |

**RASHODI ZA NABAVU NEFINANCIJSKE IMOVINE –**

**14.291,58 EUR**

Na dan 31.12.2023. godine utrošeno je 14.291,58 EUR za nabavu nefinancijske imovine dok su isti na dan 31.12.2022. godine iznosili 22.431,63 EUR. Navedeni rashodi odnose se na nabavu proizvedene dugotrajne imovine - vreće za rublje za potrebe Hostela Dubrovnik ,HTC Vive Pro naočale za VR simulaciju Samostalni zrakoplovni vod kao stalni postav JU „MCDR“ Vukovar, računala i računalna oprema, oprema za održavanje i zaštitu - kamera na Spomen Dom Ovčara, dodatna ulaganja na građevinskim objektima te telekomunikacijsku opremu u iznosu od 2.434,02 EUR koja se odnosi na nabavu mobitela za djelatnike ,a isti su u cjelokupnom iznosu plaćeni s izvora 31 Financijskog plana Javne ustanove Memorijalni centar Domovinskog rata Vukovar.

* *Struktura*

|  |  |  |  |
| --- | --- | --- | --- |
|  | **1.1.2022. - 31.12.2022.** | **1.1.2023. - 31.12.2023.** | **Indeks** |
| **Rashodi za nabavu nefinancijske imovine** | **22.431,63** | **14.291,58** | **63,7** |
| **Rashodi za nabavu neproizvedene dugotrajne imovine** | **-** | **-** | **-** |
| Nematerijalna imovina | - | - | - |
| **Rashodi za nabavu proizvedene dugotrajne imovine** | **14.496,08** | **12.293,29** | **84,8** |
| Postrojenja i oprema | 14.496,08 | 12.293,29 | 84,8 |
| **Rashodi za dodatna ulaganja na nefinancijskoj imovini** | **7.935,55** | **1.998,29** | **25,2** |
| Dodatna ulaganja na građevinskim objektima | 7.935,55 | 1.998,29 | 25,2 |

**REZULTAT**

* Ukupni prihodi u promatranom razdoblju iznose 5.923.783,44 EUR.
* Ukupni rashodi u promatranom razdoblju iznose 5.879.660,33 EUR.
* Višak prihoda i primitaka iznosi 44.123,11 EUR.
* Višak prihoda i primitaka – preneseni iznosi 142.193,30 EUR.

Korekcija viška prihoda i primitaka – preneseni



Višak prihoda i primitaka – preneseni na dan 31.12.2022. iznosi 142.193,21 EUR. Razlika od 0,05 EUR nastala je zbog prijenosa početnog stanja uslijed preračuna kuna u eure s 1. siječnja 2023. i usklađenosti analitičkog knjigovodstva i glavne knjige.

Razlika od 0,04 EUR se pojavljuje zbog obračuna PDV-a na ukupan iznos (uplata ponude za zakup poslovnog prostora sukladno ugovoru- uplata predujma) i mjesečno izdane izlazne fakture.



Za nastalu razliku od 0,04 EUR napravljena je korekcija na kontu 239511, 96615 duguje i 92211 potražuje čime smo zatvorili obvezu koja se fakturiranjem i trebala zatvoriti ,te smo uskladili konto 96615 sa stvarnim potraživanjem od kupaca na 16615.

Na dan 31.12.2023. godine višak prihoda i primitaka raspoloživ u sljedećem razdoblju iznosi **186.316,41 EUR**. Višak prihoda se sastoji od prenesenog prihoda prethodnih godina i ostvarenih neutrošenih prihoda iz 2023. godine.

Stanje novčanih sredstava na početku izvještajnog razdoblja i na kraju izvještajnog razdoblja je 0,00 EUR. Prosječan broj zaposlenih na početku i na kraju izvještajnog razdoblja je 39.

1. **BILJEŠKE UZ BILANCU- OBRAZAC BIL**

Razlike nastale uslijed preračuna kuna u eure s 1. siječnja 2023. godine koje su se pojavile u bilanci prilikom prijenosa početnog stanja i usklađenosti analitičkog knjigovodstva i glavne knjige.





Aktiva i pasiva bilance stanja na dan 1.1.2023. godine umanjuje se za 0,08 EUR nastale kao razlika uslijed preračunavanja i zaokruživanja kune u eure primjenom fiksnog tečaja konverzije i usklađenosti analitičkog knjigovodstva i glavne knjige. Razlike između ukupne vrijednosti imovine (aktive) te ukupne vrijednosti obveza i vlastitih izvora (pasive) na dan 1.1.2023. godine su sljedeće:

* Nabavna vrijednost imovine na razredu 0 u aktivi bilance smanjuje se za 1,94 EUR na dugovnoj strani računa pripadajuće imovine, a ispravak vrijednosti za 1,84 EUR na potražnoj strani pripadajućeg računa ispravka vrijednosti zbog prijenosa analitičkog knjigovodstva dugotrajne nefinancijske imovine i usklađenja s karticama glavne knjige na razredu 0.

Vlastiti izvori na računu 91111 za nefinancijsku imovinu u pasivi bilance umanjeni su za 0,10 EUR na potražnoj strani kako bi nadalje postojala bilančna ravnoteža s razredom 0.

* Dugovna strana na računu 16721 u aktivi bilance uvećava se za 0,04 EUR, a u pasivi bilance se povećava račun 92211 Višak prihoda poslovanja na potražnoj strani kako bi i dalje postojala bilančna ravnoteža.
* Dugovna strana na računu 19311 u aktivi bilance smanjuje se za 0,02 EUR, a u pasivi bilance smanjuje se račun 232342 i 23921 kako bi i nadalje postojala bilančna ravnoteža.
* Smanjuje se obveza na računu 232389 u pasivi bilance za 0,01 EUR, a povećava se račun 92211 Višak prihoda poslovanja.

Nakon provedenih svih knjiženja oko preračunavanja i prijenosa bilance stanja, usklađena je bilanca stanja, odnosno nema razlike između aktive i pasive.

**0 - Nefinancijska imovina**

- na početku godine nefinancijska imovina iznosila je 13.984.814,98 EUR, a na kraju godine 13.788.816,62 EUR.

**1 - Financijska imovina**

- na početku godine financijska imovina iznosila je 241.349,76 EUR, a na kraju godine 365.642,13 EUR.

Potraživanja za prihode poslovanja povećana su u odnosu na prethodnu godinu jer je ostvareno više prihoda od pružanja usluga u odnosu na prošlu godinu, pa su samim time i potraživanja proračunskih korisnika za sredstva uplaćena u nadležni proračun povećana.

Rashodi budućih razdoblja iznose 174.258,78 EUR, a isti sadrže rashode za zaposlene i režijske troškove.

**9- Višak prihoda / Manjak prihoda**

Višak prihoda 186.316,41 EUR – čini zbroj viška poslovanja tekuće godine i prenesenog viška prethodne godine.

Sukladno čl.1 Pravilnika o izmjenama pravilnika o financijskom izvještavanju u proračunskom računovodstvu (NN 112/2018 ) u nastavku dajemo pregled tablica koje su obvezni dio Bilješki uz Bilancu:

1. Popis sudskih sporova u tijeku.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Tuženik** | **Tužitelj** | **Sažeti opis prirode spora** | **Iznos**  **glavnice** | **Procjena financijskog učinka** | **Procijenjeno vrijeme odljeva sredstava** | **Početak sudskog spora** | **Napomena** |
| 1. | MCDR | Djelatnici | Tužbe radi isplate razlika u plaćama | 2.132,93 EUR | obveza | 2024. god. | 2021. god. | 3 djelatnika zaključno s 31.12.2023. |

1. Popis ugovornih odnosa i slično koji uz ispunjenje određenih uvjeta, mogu postati

obveza ili imovina

|  |  |  |  |  |
| --- | --- | --- | --- | --- |
| **R. br.** | **Datum primanja** | **Instrument osiguranja** | **Iznos primljeni** | **Davatelj** |
| 1. | 20.05.2015. | Bjanko zadužnica | 10.000,00 kn | Udruga hrvatskih branitelja dragovoljaca Domovinskog rata |
| 2. | 13.10.2015. | Bjanko zadužnica | 100.000,00 kn | SUHOMONT d.o.o. |
| 3. | 18.12.2015. | Bankarska garancija | 499.454,71 kn | SUHOMONT d.o.o. |
| 4. | 18.12.2015. | Bankarska garancija | 399.563,77 kn | SUHOMONT d.o.o. |
| 5. | 23.12.2015. | Bankarska garancija | 1.694.764,70 kn | SUHOMONT d.o.o. |
| 6. | 03.10.2016. | Bankarska garancija | 578.494,54 kn | SUHOMONT d.o.o. |
| 7. | 13.01.2022. | Bjanko zadužnica | 500.000,00 kn | STANIĆ d.o.o. |
| 8. | 08.02.2022. | Bjanko zadužnica | 5.000,00 kn | Tehnostan d.o.o. |
| 9. | 27.06.2022. | Novčani polog | 3.112,00 kn | DMK SERVISI d.o.o. |
| 10. | 08.12.2022. | Bjanko zadužnca | 5.000,00 kn | Obrt za proizvodnju, usluge i trgovinu, vl. Petra Čikara Mikić |
| 11. | 11.01.2023. | Bankarska garancija | 3.981,11 € | LUPUS ZAŠTITA d.o.o. |
| 12. | 06.07.2023. | Bjanko zadužnica | 2.000,00 € | TAPESS d.o.o. |
| 13. | 19.07.2023. | Bjanko zadužnica | 10.000,00 € | CINDRIĆ, obrt za građevinske usluge |
| 14. | 18.09.2023. | Bankarska garancija | 13.766,80 € | BETONICA d.o.o. |
| 15. | 22.09.2023. | Garancija | 9.300,45 € | PLETER-USLUGE d.o.o. |
| 16. | 20.10.2023. | Bjanko zadužnica | 10.000,00 € | TOPLICE LIPIK-SPECIJALNA BOLNICA ZA MEDICINSKU REHABILITACIJU |
| 17. | 20.11.2023. | Bjanko zadužnica | 10.000,00 € | BAKIN d.o.o. |
| 18. | 23.11.2023. | Bankarska garancija | 39.168,16 € | VINCEK d.o.o. |

- Izvanbilančni zapisi su ujedno i pregled svih ugovornih odnosa i slično koji uz ispunjenje određenih uvjeta, mogu postati obveza ili imovina u 2024. godini.

**IV. Bilješke uz IZVJEŠTAJ O PROMJENAMA VRIJEDNOSTI I OBUJMU IMOVINE I OBVEZA- OBRAZAC P-VRIO**

Smanjenje u iznosu od 26,14 EUR odnosi se na rashodovanje dotrajale dugotrajne imovine sukladno Odluci o rashodovanju.

1. **Bilješka uz IZVJEŠTAJ O RASHODIMA PREMA FUNKCIJSKOJ KLASIFIKACIJI- OBRAZAC RAS-funkcijski**

Prema funkcijskoj klasifikaciji rashodi poslovanja razreda 3 i rashodi poslovanja razreda 4 Javne ustanove svrstani su na 04 - Ekonomski poslovi u iznosu od 1.427.661,23 EUR, 08 - Rekreacija, kultura i religija u iznosu 40,00 EUR, 09 – obrazovanje u iznosu od 3.429.023,52 EUR, a isti obuhvaćaju rashode prijevoza, prehrane te ostale rashode sličnih dopunskih usluga namijenjenih prvenstveno za učenike koji sudjeluju u projektu „Posjet učenika osmih razreda Vukovaru“ i 10 - socijalna zaštita u iznosu od 1.022.935,58 EUR odnosi se na rashode za redovno poslovanje.

1. **Bilješke uz Izvještaj o obvezama- Obrazac OBVEZE**

Stanje nedospjelih obveza na kraju izvještajnog razdoblja je 175.643,21 EUR i prema strukturi čini:

* Obveze za zaposlene u iznosu 61.934,99 EUR (plaća za 12 mj. 2023 godine),
* Obveze za materijalne rashode 112.068,95 EUR (režijski troškovi za 12 mj. 2023 godine i naknade troškova zaposlenima - prijevoz na posao, nedospjele obveze),
* Obveze za financijske rashode 0,68 EUR (režijski troškovi za 12 mj. 2023.godine),
* Ostale tekuće obveze 1.638,59 EUR (obveze za PDV, za povrat u proračun - refundacije HZZO).

AK

Prilozi:

- Obrazac PR-RAS

- Obrazac OBVEZE

- Obrazac BIL

- Obrazac P-VRIO

- Obrazac RAS funkcijski

RAVNATELJ:

Krunoslav Šeremet, dipl. ing.

Dostaviti:

* Aplikacija RKPFI,
* Pismohrana, ovdje